Sy maak natuurlik seker daardie lesse word ook by die huis geleer, en haar kinders is albei tuis in die water, vertel sy trots aan Huisgenoot.
“My grootste hoogtepunt vanjaar was toe my seun op twee en ’n half heeltemal op sy eie 25 m kon swem,” sê sy. Nes ’n gewone ma kan sy haar nie verhelp om soms met die tweetjies te spog nie.
Sy het selfs ’n rukkie gelede ’n foto van hulle op Instagram geplaas met die byskrif: “Ons eerste haarsny.” Die boetie en sussie is baie lief vir mekaar, het Charlene onlangs in ’n onderhoud met Paris Match vertel.
“Ek kan skaars wag dat hulle (na Suid-Afrika) gaan. Ek kan nie wag dat hulle Afrika leer ken nie. Ek kom uit Afrika; dis my erfenis.”